ITD ผลงานปี 62 พลิกขาดทุน 37.34 ลบ. เหตุต้นทุน-ค่าใช้จ่ายพุ่ง
ITD ผลงานปี 62 พลิกขาดทุน 37.34 ล้านบาท จากปีก่อนกำไร 305.62 ล้านบาท เหตุต้นทุน-ค่าใช้จ่ายพุ่ง
ITD ผลงานปี 62 พลิกขาดทุน 37.34 ล้านบาท จากปีก่อนกำไร 305.62 ล้านบาท เหตุต้นทุน-ค่าใช้จ่ายพุ่ง
3 มี.ค. 2563

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD รายงานผลการดำเนินงานประจำปี 2562 (รวมบริษัทย่อย) สิ้นสุดวันที่ 31 ธ.ค. 2562 ดังนี้

โดยผลการดำเนินงานประจำปี 2562 พลิกขาดทุน เนื่องจากบริษัทมีต้นทุนในการให้บริการรับเหมาก่อสร้าง การขายและให้บริการ จำนวน 55,703 ล้านบาท เพิ่มขึ้นจากปีก่อนเป็นจำนวน 1,620 ล้านบาท สอดคล้องกับการเพิ่มขึ้นของรายได้จากการให้บริการรับเหมาก่อสร้าง
รวมทั้งมีค่าใช้จ่ายในการขาย จำนวน 80 ล้านบาท เพิ่มขึ้นจากปีก่อนเป็นจำนวน 20 ล้านบาท เนื่องจากบริษัทย่อยมีค่าใช้จ่ายในการส่งเสริมการขายเพิ่มมากขึ้น
อีกทั้งในปี 2562 บริษัทฯ มีขาดทุนจากอัตราแลกเปลี่ยน จำนวน 268 ล้านบาท เพิ่มขึ้นจากปีก่อนเป็นจำนวน 16 ล้านบาทโดยการขาดทุนในงวดนี้ส่วนหนึ่งเนื่องจากการกู้ยืมของบริษัทย่อยในต่างประเทศที่ได้รับผลกระทบจากการอ่อนค่าของเงินรูเปียห์อินโดนีเซียเมื่อเทียบกับเงินบาท ซึ่งอัตราการอ่อนค่าดังกล่าวน้อยกว่าช่วงเวลาเดียวกันของปีที่แล้ว ทำให้ขาดทุนลดลง